༢༽ཁ་སང་དེ་རིང་བོད་ནང་དུ་དབྱར་རྩྭ་དགུན་འབུ་རྐོ་བའི་དུས་སྐབས་གཙོ་བོ་ཞིག་ཏུ་གྱུར་ཡོད།རྒྱ་གར་ནང་དུ་ཡིན་ན་བཙན་བྱོལ་བོད་མི་མང་པོ་ཞིག་གི་འཚོ་བའི་རྟེན་གཞི་བལ་གོས་ཚོང་ལས་ལ་བརྟེན་གྱི་ཡོད་པ་ལྟར།དེང་སང་བོད་ནང་གི་ཞིང་འབྲོག་མང་ཚོགས་མང་པོ་ཞིག་གི་འཚོ་བའི་རྟེན་གཞི་དབྱར་རྩྭ་དགུན་འབུ་ལ་བརྟེན་གྱི་ཡོད་པའི་གནས་སྟངས་གསར་པ་ཞིག་འབྱུང་བཞིན་ཡོད།དེ་ཡིན་དུས་དབྱར་རྩྭ་དགུན་འབུ་རྐོ་བའི་སྐབས་ས་ཆའི་བདག་པོ་དང་རྐོ་མཁན་གྱི་བར་ལ་འཁྲུག་རྩོད་ཤོར་བ་དང༌།རྐོ་མཁན་ནང་ཁུལ་ལ་འཐབ་རྩོད་འབྱུང་བ་སོགས་དཀའ་ངལ་གྱི་གནས་ཚུལ་མང་པོ་ཞིག་ཡོང་གི་ཡོད་པའི་སྐད་ཆ་གོ་ཡོང་གི་འདུགརྩ་བའི་དེང་སང་དབྱར་རྩྭ་དགུན་འབུ་བོད་མི་མང་པོ་ཞིག་གི་འཚོ་བའི་རྟེན་གཞི་གལ་ཆེན་པོ་ཞིག་ཏུ་ཆགས་བཞིན་ཡོད་ན་ཡང༌།འདི་ང་ཚོ་མདོ་སྨད་ནང་ཁུལ་དང་བོད་རིགས་ཀྱི་ནང་ཁུལ་ལ་འགལ་ཟླ་འགྲོ་བའི་རྐྱེན་རྩར་མི་འགྱུར་བ་ཞིག་ང་ཚོས་ངེས་པར་བྱ་དགོས།